Document ID: /roh_data/filtered/Billingualer_Corpus_interleaved-de-rm.jsonl.gz/115

This is a text translated from German to Rumantsch Grischun.
Neues Konzept für die Strassenfinanzierung

Von Regierungsrat Dr. Aluis Maissen, Vorsteher des Finanz- und Militärdepartements

Am Abstimmungs-Wochenende vom 27. September befindet das Bündner Volk auch über eine Teilrevision des kantonalen Strassengesetzes. Es geht dabei um die Schaffung einer neuen gesetzlichen Grundlage für unsere Strassenfinanzierung. Bekanntlich ist die Bereitstellung einer leistungsfähigen Verkehrsinfrastruktur eine unabdingbare staatliche Verpflichtung. Neben der Rhätischen Bahn konzentrieren sich unsere Anstrengungen seit jeher vorwiegend auf den Bereich des Strassenbaus und Strassenunterhaltes. Rund 350 Mio. Franken werden jährlich von Bund und Kanton für die Bewältigung dieser Aufgaben eingesetzt.

Früher wurden unsere Strassenaufwendungen neben verursacherfinanzierte Abgaben zur Hauptsache aus besonderen Quellen (Sondersteuern) alimentiert. Auf die Dauer war aber diese Art der Mittelbeschaffung ungenügend und die Finanzierung dadurch nicht in ausreichendem Mass gesichert. Um die Strassenschuld in Schranken zu halten und die wachsenden Aufgaben im Strassenbau und Unterhalt zu bewältigen, mussten zusätzliche Mittel aus dem allgemeinen Haushalt herangezogen werden.

Nach neuem Konzept sollen in Zukunft weiterhin Mittel des allgemeinen Staatshaushaltes für den Strassenbau sowie den Strassenunterhalt verwendet werden. Diese sollen neu aber als Richtwert - je nach Bedarf und finanziellem Spielraum - zwischen 70 und 110 Prozent der zweckgebundenen Motorfahrzeugsteuern betragen. Damit schafft man ein ausgewogenes Verhältnis zwischen Verursacherfinanzierung und Leistungen zulasten der Steuerzahler. Die Sonderabgabe auf Vermögen fliesst neu in den allgemeinen Haushalt; die Beherbergungsabgabe soll nach Kompensation des Ausfalls im Rahmen der bevorstehenden Revision der kantonalen Steuergesetzgebung abgeschafft werden. Dieses gegenüber der bisherigen Lösung einfachere und weit transparentere System sichert langfristig die Finanzierung der Strassenaufwendungen. Regierung und Grosser Rat können die Entwicklung der Kosten weit effizienter steuern als bisher. Flexible Anpassungen an die Bedürfnisse eröffnen auch die Möglichkeit zum konjunkturgerechten Verhalten im Bauwesen, wo der Kanton als Auftraggeber wesentliche Impulse auf die Beschäftigungslage auslösen kann.

Innert der letzten 10 Jahre sind unsere jährlichen Aufwendungen für die Strassen um mehr als 100 Mio. Franken angestiegen. Die Kosten werden weiterhin zunehmen, sofern wir die grossen, im Bau befindlichen Umfahrungen und die anstehenden Projekte sowie weitere Sicherungsmassnahmen zum Schutz der Bevölkerung planmässig realisieren wollen. Dazu benötigt der Kanton mehr Geld als bisher. Deshalb drängt sich eine Anpassung der gesetzlich zulässigen Strassenschuld nach oben auf. Mit einer Anhebung der möglichen Schuldenlimite von bisher 175 auf 250 Mio. Franken erhält der Kanton auch für die Zukunft genügend Handlungsspielraum. Dies ist umsomehr angebracht, ja geradezu notwendig, weil der Bund in seinen Sparbemühungen bei jeder Sparrunde auch die Kredite für den Strassenbau kürzt. Deshalb müssen wir selber das Heft in die Hand nehmen und die Voraussetzungen schaffen, damit der Kanton jederzeit handlungsfähig bleibt. Der Grosse Rat hat in Würdigung der finanzpolitischen Bedeutung unserer Strassenrechnung die Vorlage mit 99:0 Stimmen zuhanden der Volksabstimmung verabschiedet.

Gremium: Finanz- und Militärdepartement Graubünden

Quelle: dt Regierungsrat Aluis Maissen

Data: 21.09.1998

Nov concept per la finanziaziun da las vias

Da cusseglier guvernativ dr. Aluis Maissen, schef dal departament da finanzas e militar

La dumengia da votaziun dals 27 da settember decidan las votantas ed ils votants dal Grischun er davart ina revisun parziala da la lescha chantunala davart las vias. I sa tracta en quest connex da crear ina nova basa legala per la finanziaziun da nossas vias. Il fatg da metter a disposiziun ina infrastructura efficazia per il traffic è enconuschentamain ina obligaziun indispensabla dal chantun. Ultra da las investiziuns per la Viafier retica sa concentreschan nossas investiziuns sco adina en emprima lingia sin il sectur da la construcziun da vias e dal mantegniment da vias. Var 350 milliuns francs vegnan impundids mintg'onn da la confederaziun e dal chantun per vegnir a frida cun questas incumbensas.

Pli baud vegnevan noss custs per las vias cuvrids ultra da taxas finanziadas dal chaschunader, principalmain da funtaunas spezialas (taglia speziala). Ma a lunga vista n'ha questa moda da procurar ils meds betg pudì satisfar e la finanziaziun n'era betg pli garantida avunda. Per restrenscher il debit sin las vias e per vegnir a frida cun las lavurs pli e pli grondas per construir e mantegnair vias, han ins stuì impunder ulteriurs meds da las finanzas generalas.

Tenor il nov concept duain vegnir impundids er vinavant meds da las finanzas generalas per construir e mantegair vias. Quels dessan muntar da nov, dentant sco valur directiva - tut tenor il basegn e la libertad d'agir finanziala - tranter 70 e 110 pertschient da la taglia sin vehichels a motor liada ad in intent specific. Uschia vegn creada ina proporziun equilibrada tranter la finanziaziun tras il chaschunader e las prestaziuns sin donn e cust dal pajataglia. La taxa speziala sin facultad va da nov en favur da las finanzas generalas; la taxa da pernottaziun duai vegnir abrogada, suenter che la perdita è vegnida cumpensada, e quai en il rom da la proxima revisiun da la legislaziun chantunala da taglia. Quest sistem pli simpel e pli transparent envers la soluziun da fin uss, garantescha a lunga vista la finanziaziun dals custs per las vias. La regenza ed il cussegl grond pon diriger il svilup dals custs a moda bler pli efficazia che fin uss. Adattaziuns flexiblas als basegns dattan la pussaivladad da sa cuntegnair a moda confurma a la conjunctura en ils fatgs da construcziun, nua ch'il chantun sco incumbensader po dar impuls essenzials sin la situaziun d'occupaziun.

Aifer ils davos 10 onns èn noss custs annuals per las vias s'augmentads per pli che 100 mil-liuns francs. Ils custs vegnan a s'augmentar er vinavant, sche nus vulain realisar tenor plan las grondas guntgidas che vegnan construidas ed ils projects anc sin la glista sco er ulteriuras mesiras da segirezza per proteger la populaziun. Per quest intent dovra il chantun dapli daners che fin uss. Perquai s'impona in augment dal debit sin las vias ch'è legalmain admess. Cun abrogar la restricziun dals debits ch'è pussaivla da 175 sin 250 milliuns francs obtegna il chantun er per l'avegnir libertad d'agir avunda. Quest'abrogaziun è tant pli inditgada, gea schizunt necessaria, perquai che la confederaziun reducescha ils credits per construir vias en scadina da sias stentas da spargn. Perquai stuain nus sezs prender per mauns las chaussas e crear las premissas, per ch'il chantun restia abel d'agir da tuts temps. Il cussegl grond ha, resguardand la muntada per la politica da finanzas da noss quint per las vias, deliberà il project cun 99:0 vuschs per mauns da la votaziun dal pievel.

Gremi: departament da finanzas e militar dal Grischun

Funtauna: rg cusseglier guvernativ Aluis Maissen

Data: 21-09-1998